
Könyvdetektálás és felismerés a könyvespolcról készült képen

A könyvtárakban és könyvesboltokban gyakori probléma, hogy a rendelkezésre álló könyveket valamilyen módon kategorizálni kell. A kézi könyvkategorizálás egy nagyon idő igényes és rengeteg hiba lehetőséget magában hordozó feladat. A félautomata, vonalkóddal vagy rádió frekvenciás azonosítóval (RFID) ellátott rendszerek nagyon költségesek, és csak a nagyobb intézmények számára elérhetők. Ezen dolgozat célja egy képfeldolgozáson alapuló automatikus könyvkategorizáló rendszer, ami egy könyvespolcról készült fényképfelvételen ismeri fel a könyveket, és készíti el automatikusan a katalógust. E rendszer tervezésének és megvalósításának bemutatása, illetve eredményességének ismertetése a már működő hasonló rendszerek alapján.



